open-index/open-wikipedia-markdown huggingface dataset:
განვითარებული ქვეყნები

განვითარებული ქვეყნები (  *developed countries*) — სუვერენული ქვეყნები, რომლებიც ხასიათდება ცხოვრების მაღალი ხარისხით, განვითარებული, ჩამოყალიბებული ეკონომიკით, ტექნოლოგიურიინფრასტრუქტურით. ძირითადად, ეკონომიკური განვითარების საჩვენებლად (კლასიფიცირებისთვის), შემოღებულია ინდექსი - მშპ, მეპ (მთლიანი ეროვნული პროდუქტი), შემოსავალი ერთ სულზე, ინდუსტრიალიზაციის დონე, ცხოვრების ძირითადი დონისთვის შესაფერისი ინფრასტრუქტურა. განვითარებულ ქვეყანად კლასიფიცირებაზე მუდმივად დებატები მიმდინარეობს, ვინაიდან არ არსებობს საყოველთაოდ აღიარებული კრიტერიუმ(ებ)ი. სხვადასხვა ორგანიზაცია სხვადასხვა ქვეყანას მიიჩნევს განვითარებულად. მაგრამ არსებობს 22 ქვეყანა, რომლებიც ნებისმიერ კლასიფიკასიაში ხვდება. ეს ქვეყნებია: აშშ, იაპონია, საფრანგეთი, გერმანია, გაერთიანებული სამეფო, შვედეთი, ავსტრია, ბელგია, დანია, ფინეთი, ისლანდია, ირლანდია, იტალია, ლუქსემბურგი, ნიდერლანდი, ნორვეგია, პორტუგალია, ესპანეთი, შვეიცარია, კანადა, ავსტრალია, ახალი ზელანდია.

##### განვითარებული ქვეყნების საზიარო მახასიათებლები 
* შობადობის და სიკვდილიანობის სტატისტიკა არის სტაბილური. არ გვხვდება შობადობის ძალიან მაღალი დონე, სათანადო სამედიცინო დახმარების და ცხოვრების მაღალი სტანდარტების წყალობით. ოჯახებს არ უწვეთ მრავალშვილიანობა, იმის მოლოდინით რომ შეიძლება ზოგიერთი მათგანი ვერ გადარჩეს.
* მეტი ქალია დასაქმებული. კარიერაზე ორიენტირებულ ქალებს ხშირად, საკუთარი სურვილით, მცირე ოჯახები ჰყავთ.
* მსოფლიოს რესურსების არათანაბარი გამოყენება. განვითარებულ ქვეყნებში მეტი ადამიანი ატარებს მანქანას, იყენებს თვითმფრინავს, სახლს ელექტროენერგიითა და ბუნებრივ აირებით უზრუნველყოფს. განვითარებად ქვეყნებს, ტექნოლოგიური განუვითარებლობის შესაბამისად კი ამ რესურსებთან ხშირად არ აქვს წვდომა.
* ფინანსური პრობლემები, ვალი, მაღალი მაჩვენებლით აქვთ.

## რესურსები ინტერნეტში
* განვითარებული ქვეყნები - განმარტება
* GNP 
* GDP
* განვითარებული და განვითარებადი ქვეყნები

კატეგორია: ქვეყნები
კატეგორია: ეკონომიკა
კატეგორია: მსოფლიო
კატეგორია: ქვეყნის ტიპები
კატეგორია: სუვერენიტეტი
კატეგორია: ჩრდილოეთის ქვეყნები
კატეგორია: ინფრასტრუქტურა
ანანკეს ჯგუფი

**ანანკეს ჯგუფი** — იუპიტერის რეტროგრადულად მოძრავი არარეგულარული თანამგზავრების ჯგუფი, რომლებიც მიჰყვებიან ანანკეს მსგავს ორბიტას და ითვლება, რომ მათ საერთო წარმომავლობა აქვთ.

მათი დიდი ნახევარღერძები (მანძილი იუპიტერიდან) მერყეობს 19.2-დან 21.8 გმ-მდე, ორბიტალური დახრილობა — 144.3°-დან 155.5°-მდე, ხოლო ორბიტალური ექსცენტრისიტეტები — 0.09-დან 0.30-მდე.

საერთაშორისო ასტრონომიული კავშირი გამოაყოფს სახელებს იუპიტერის თანამგზავრებისათვის, რომლებიც ბოლოვდება -ე-ზე (ევფორიე, იუპიტერ LV, ევფემე, S/2021 J 3, იუპიტერ LII, იუპიტერ LIV, მნემე, ევანთე, S/2003 J 16, ჰარპალიკე, ორთოზიე, ჰელიკე, S/2021 J 2, პრაქსიდიკე, იუპიტერ LXIV, S/2021 J 1, S/2003 J 12, იუპიტერ LXVIII, თელქსინოე, თიონე, S/2003 J 2, ანანკე, S/2022 J 3, იოკასტე, ჰერმიპე, იუპიტერ LXX) ამ ჯგუფის თანამგზავრებისათვის, რათა მიუთითოს ამ სხეულების რეტროგრადული მოძრაობა იუპიტერთან, მათ გრავიტაციულად ცენტრალურ ობიექტთან მიმართებაში.

## ფიზიკური და ორბიტალური მაჩვენებლები
## სქოლიო
ადრადა-დე-ასა

**ადრადა-დე-ასა** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ბურგოსის პროვინციის რიბერა-დელ-დუეროს კომარკის შემადგენლობაში.  ფართობი — 10 კმ². მოსახლეობა — 203 კაცი (2020 წ.).

## იხილეთ აგრეთვე
* ბურგოსის მუნიციპალიტეტები

## რესურსები ინტერნეტში
* ადრადა-დე-ასის მუნიციპალიტეტის ოფიციალური საიტი 

## სქოლიო
კატეგორია:ბურგოსის მუნიციპალიტეტები
კიტაი-გოროდი

**კიტაი-გოროდი** () — მოსკოვის ისტორიული რაიონი კიტაიგოროდსკაიას კედლის შიგნით. 1538 წელს მიშენებულია მოსკოვის კრემლის ბეკლემიშევისა და არსენალის კუთხურ კოშკებთან. 

XIX–XX საუკუნეებში მომხდარი ნგრევის შედეგად შემორჩენილია კიტაი-გოროდის უძველესი კედლის მხოლოდ მცირე ნაწილები. კიტაი-გოროდი იწყება წითელი მოედნიდან, ჩრდილოეთით ესაზღვრება ოხოტნი-რიადი, თეატრალური მოედანი და თეატრალური გასასვლელი, აღმოსავლეთით ლუბიანსკისა და სტარაიას მოედნები, სამხრეთით მდინარე მოსკოვი. 

კიტაი-გოროდის ტერიტორია შედის ტვერსკის რაიონის შემადგენლობაში. ამჟამად იგი მოსკოვის ადმინისტრაციული, კულტურული და ბიზნეს ცენტრია. მის შემადგენლობაშია: ნიკოლსკაიას ქუჩა, ილინკა, ვარვარკა, აგრეთვე ზარიადიეს რაიონი. 

1991 წლამდე ტერიტორია შედიოდა ხამოვნიჩესკის, ტაგანსკისა და ბასმანის რაიონებში. 1990 წელს მეტროსადგურ „ნოგინის მოედნის“ კიტაი-გოროდად გადარქმევის შემდეგ ბელი-გოროდის მეზობელ კვარტალებს ზოგჯერ შეცდომით კიტაი-გოროდს უწოდებენ.. მართლაც, ისტორიული კიტაი-გოროდის ფარგლებში არსებული ერთადერთი მეტროსადგურია რევოლუციის მოედანი.

## იხილეთ აგრეთვე 
* მოსკოვის კრემლი
* ბელი-გოროდი

## სქოლიო
კატეგორია:მოსკოვის ისტორიული ადგილები და რაიონები
ელ-ველიონი

**ელ-ველიონი** () —  მუნიციპალიტეტი ესპანეთში, შედის მადრიდის ავტონომიური გაერთიანების სიერა-ნორტის კომარკის შემადგენლობაში.  ფართობი —  34,14 კმ². მოსახლეობა —  1958 კაცი (2019 წ.). 

## იხილეთ აგრეთვე
* მადრიდის მუნიციპალიტეტები

## რესურსები ინტერნეტში
* ელ-ველიონის მუნიციპალიტეტის ოფიციალური საიტი

## სქოლიო
კატეგორია:მადრიდის მუნიციპალიტეტები
პელოპი

პელოპი (ძვ.ბერძ. Πελοψ-οπος) - ლიდიელი გმირი, მცირე აზიის მმართველის, ტანტალოსის ვაჟი, ნიობეს ძმა, ატრევსის მამა, ჰიპოდამიას ქმარი, ელიდისა და არქოსის მეფე.  

## მითი
მითის თანახმად, ტანტალოსმა საკუთარი ვაჟი, პელოპი ნაკუწებად დაჭრა და სტუმრად მიწვეულ ღმერთებს სუფრაზე მიართვა. ღმერთები მიხვდნენ, თუ რაში იყო საქმე და უცნაურ კერძს პირი არ დააკარეს; მხოლოდ თავისი ქალიშვილის, პერსეფონეს დაკარგვით გაბრუებულმა დემეტრემ ვერ მიაქცია ყურადღება ამ ამბავს და ერთი ნაჭერი შეჭამა. ღმერთებმა, რომლებიც უარყოფდნენ ადამიანთა მსხვერპლად შეწირვას, ჰერმესს უბრძანეს ყმაწვილის გაცოცხლება. ჰერმესმა შეაკოწიწა პელოპის ნაჭრები, დემეტრეს მიერ შეჭმული ბეჭის ნაწილის მაგივრად გამოიყენა სპილოს ძვალი, ეს ნაწილები ჩააწყო დიდ ქვაბში და დაუწყო ხარშვა. რამდენიმე ხნის შემდეგ გაცოცხლებული პელოპი წამოდგა, თუმცა მას ბეჭზე ეტყობოდა თეთრი ნიშანი. გადმოცემის თანახმად, პელოპის ყველა შთამომავალს ბეჭზე თეთრი ლაქა სწორედ ამის გამო ჰქონდა.

ტანტალოსის ასეთი მოქმედების მიზეზად ადრე მიიჩნეოდა ღმერთებისადმი მისი დიდი პატივისცემა, ხოლო მოგვიანებით მიიჩნიეს, რომ ეს ტანტალოსმა ჩაიდინა ღმერთების გამოსაცდელად, რისთვისაც იგი დაისაჯა ჰადესში ჩაგდებით. არსებობს ვარაუდი, რომ მითის ეს ვერსია შეიქმნა იმ ეპოქაში, როდესაც ადამიანთა მსხვერპლად შეწირვა ნელ-ნელა იკრძალებოდა.

პელოპმა ცოლად შეირთო პისის მეფის, ენომაოსის ქალიშვილი - ჰიპოდამია. როდესაც პელოპი გახდა სახელმწიფოს მმართველი, მას პირობის თანახმად სახელმწიფოს ნახევარი უნდა დაეთმო მირტილოსისათვის, თუმცა პელოპს ამის გაკეთება არ სურდა, ამიტომ მან მირტილოსი კლდიდან ზღვაში გადააგდო. სიკვდილის წინ მან პელოპი და მთელი მისი შთამომავლობა დაწყევლა.

პელოპს ჰიპოდამიასგან შეეძინა ატრევსი, ალკათოოსი და თიესტე. ოლიმპიაში არსებობდა მისი კულტი. მითის მიხედვით, პელოპი დიდი ხნის მეფობის შემდეგ გარდაიცვალა ღრმად მოხუცებული. იგი დიდი პატივით დაასაფლავეს.

## სქოლიო
კატეგორია:მითოლოგია
კატეგორია:ბერძნული მითოლოგია
გვადალახარის მუნიციპალიტეტები

300px|მინი|გვადალახარის მდებარეობა ესპანეთის რუკაზე
გვადალახარის პროვინცია () შედის კასტილია-ლა-მანჩის ავტონომიურ გაერთიანებაში და შედგება 288 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

გვადალახარის მუნიციპალიტეტები ერთიანდებიან ოთხ კომარკაში:  ლა-ალკარია, კამპინია-დე-გვადალახარა, სენიორიო-დე-მოლინა-ალტო-ტახო, ლა-სერანია.

გვადალახარის პროვინციის ფართობია 12 167 კმ² და 2020 წლის მონაცემებით მოსახლეობის რაოდენობა შეადგენს 261 995 მაცხოვრებელს. დედაქალაქია გვადალახარა, რომელიც მოსახლეობის მიხედვით ყველაზე დიდი მუნიციპალიტეტია, ფართობით ყველაზე დიდი მუნიციპალიტეტია სიგუენსა (386,87 კმ²), ხოლო ყველაზე პატარაა — ტორე-დელ-ბურგო (4,91 კმ²).

## მუნიციპალიტეტების სია
## რუკა
## რესურსები ინტერნეტში
* 
* 
* 

## სქოლიო
*
ხულოს მუნიციპალიტეტის სოფლების სია

300px|მინი|ხულოს მუნიციპალიტეტის მდებარეობა საქართველოს რუკაზე
ხულოს მუნიციპალიტეტი შედის აჭარის ავტონომიური რესპუბლიკის შემადგენლობაში. საქართველოს ადგილობრივი თვითმმართველობის კოდექსის მიხედვით მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი.

მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად.

ხულოს მუნიციპალიტეტის შემადგენლობაში შედის 1 დაბა, 12 ტერიტორიული ორგანო და 78 სოფელი. ხულოს მუნიციპალიტეტის სოფლები ერთიანდებიან დაბა ხულოს, აგარის, დეკანაშვილების, დიდაჭარის, დიოკნისის, ვაშლოვანის, თხილვანას, რიყეთის, საციხურის, სხალთის, ფუშრუკაულის, ღორჯომის და ხიხაძირის ადმინისტრაციულ ერთეულებში.

ხულოს მუნიციპალიტეტის ფართობია 710 კმ² და 2014 წლის აღწერის მიხედვით მოსახლეობის რაოდენობა შეადგენს 23 327 კაცს, ხოლო სიმჭიდროვეა 32,9 კაცი. მუნიციპალიტეტის ცენტრია ქალაქი ხულო. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის ქვემო ვაშლოვანი (1044 ადამიანი), ხულოდან ყველაზე დიდი მანძილით დაშორებულია სოფელი კალოთა (48 კმ.).

## სოფლების სია
## რუკა
## სქოლიო
*
კატეგორია:აჭარის ავტონომიური რესპუბლიკის მუნიციპალიტეტების სოფლების სია
ქიმიოთერაპია

**ქიმიოთერაპია** (ქიმია და თერაპია) — იმ სამკურნალო საშუალებებით მკურნალობა, რომლებიც მოქმედებენ ინფექციური და პარაზიტული დაავადებების გამომწვევებზე, აგრეთვე სიმსივნურ უჯრედებზე. ქიმიოთერაპიის ცნება გაჩნდა XX საუკუნის დასაწყისში, როდესაც პ. ერლიხმა დაამტკიცა მიკროორგანიზმებზე მოქმედი პრეპარატების მიმართული სინთეზის შესაძლეებლობა. მანვე გამოიყენა სალვარსანი (1909) და დაადგინა ქიმიოთერაპიის საშუალებათა სპეციფიკური მოქმედების ძირითადი კანონხომიერებანი. 

## იხილეთ აგრეთვე
*ფარმაკოთერაპია

## ლიტერატურა
ჩაის მეურნეობა

**ჩაის მეურნეობა** — სოფელი საქართველოში, იმერეთის მხარის ხონის მუნიციპალიტეტში. შედის დედალაურის ადმინისტრაციულ ერთეულში (თემში). სოფელში მოქმედებს მალხაზ აბაშიძის სახელობის საჯარო სკოლა.

## სქოლიო 
კატეგორია:ხონის მუნიციპალიტეტის სოფლები
ბერტალან ფარკაში

**ბერტალან ფარპაში** (; დ. 2 ივლისი, 1949, სოფ. დიულაჰაზი, უნგრეთი) — უნგრეთის სრ კოსმონავტი, მკვლევარი. უნგრეთის სოციალისტური მუშათა პარტიის წევრი 1976 წლიდან. უნგრეთის სრ გმირი (1980), საბჭოთა კავშირის გმირი (3 ივნისი, 1980). 

1967 წელს შევიდა დიერდ კილიანის სახელობის უმაღლეს საავიაციო-ტექნიკურ სასწავლებელში, რომლის დამთავრების შემდეგ მუშაობდა ავიაციაში. 1978 წელს დაიწყო მომზადება „ინტერკოსმოსის“ პროგრამით ფრენისათვის ი. გაგარინის სახელობის კოსმონავტთა მომზადების ცენტრში. 1980 წლის 26 მაისს ვ. კუბასოვთან ერთად გაფრინდა კოსმოსში „სოიუზ-36“-ით, 27 მაისს ხომალდი შეუპირაპირდა „სალუტ-6“ – „სოიუზ-35“ ორბიტულ კომპლექსს. ფარკაში და კუბასოვი შეუერთდნენ იქ მყოფ ლ. პოპოვს და ვ. რიუმინს, შეასრულეს სამედიცინო-ბიოლოგიური და სამეცნიერო ექსპერიმენტები. დედამიწაზე დაბრუნდნენ 3 ივნისს „სოიუზ-35“-ით.

## ლიტერატურა
კატეგორია:დაბადებული 2 ივლისი
კატეგორია:დაბადებული 1949
კატეგორია:უნგრელი კოსმონავტები
კატეგორია:ცოცხალი ადამიანები
ბარბადილიო-დელ-მერკადო

**ბარბადილიო-დელ-მერკადო** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ბურგოსის პროვინციის სიერა-დე-ლა-დემანდის კომარკის შემადგენლობაში.  ფართობი — 15,19 კმ². მოსახლეობა — 140 კაცი (2020 წ.).

## იხილეთ აგრეთვე
* ბურგოსის მუნიციპალიტეტები

## რესურსები ინტერნეტში
* ბარბადილიო-დელ-მერკადოს მუნიციპალიტეტის ოფიციალური საიტი 

## სქოლიო
კატეგორია:ბურგოსის მუნიციპალიტეტები
მიუნხენის უსაფრთხოების კონფერენცია

**მიუნხენის უსაფრთხოების კონფერენცია** (, ) — ყოველწლიური საერთაშორისო კონფერენცია, რომელიც იმართება მიუნხენში (გერმანია) 1963 წლის თებერვლიდან, სადაც პოლიტიკოსები, სამხედრო და ბიზნესის წარმომადგენლები, არასამთავრობო ორგანიზაციები და უსაფრთხოების ექსპერტები განიხილავენ უსაფრთხოების სფეროს აქტუალურ საკითხებს დიპლომატიური და პროტოკოლური წესების გარეშე. კონფერენციის მთავარი მიზანია საგარეო პოლიტიკის, უსაფრთხოებისა და თავდაცვის პოლიტიკის აქტუალური საკითხების განხილვა. ეს არის მსოფლიოში ყველაზე დიდი კონფერენცია ამ ტიპის საკითხებზე. ადრე მას ეწოდებოდა *კონფერენცია სამხედრო საკითხებზე* () და *მიუნხენის კონფერენცია უსაფრთხოების პოლიტიკის შესახებ*. კონფერენცია იმართება სასტუმრო ბაიერიშერ ჰოფში (). ორგანიზატორია მიუნხენის უსაფრთხოების კონფერენციის ფონდი (არაკომერციული ორგანიზაცია) ().

1998 წლამდე კონფერენციის დამფუძნებელი და დირექტორი იყო გერმანელი გამომცემელი ევალდ-ჰაინრიხ ფონ კლაისტ-შმენტცინი. 1999 წლიდან ამ როლს ასრულებდა გერმანიის კანცლერის ჰელმუტ კოლის ყოფილი მრჩეველი საგარეო და თავდაცვის საკითხებში ჰორსტ ტელჩიკი, 2009 წლიდან — ვოლფგანგ იშინგერი, 2022 წლიდან — კრისტოფ ჰეუსგენი.

პირველი 30 წლის განმავლობაში ფორუმის მონაწილეები იყვნენ ნატოს ქვეყნების სამხედრო და პოლიტიკური ლიდერები, პოლიტოლოგები და მედიის წარმომადგენლები. 1990-იანი წლებიდან კონფერენციაში ჩაერთვნენ რუსეთისა და აღმოსავლეთ ევროპის სხვა ქვეყნების (1995 წლიდან), ჩინეთის, ინდოეთისა და იაპონიის წარმომადგენლებიც.

## რესურსები ინტერნეტში
კატეგორია:საერთაშორისო კონფერენციები
ოთარ შიუკაშვილი

**ოთარ გიორგის ძე შიუკაშვილი** (ინგლ. Otari Shiuk; დ. 20 იანვარი, 1921, თბილისი  — გ. 13 მარტი, 1995,  როკვილი)   — ქართველი მხატვარი, ემიგრანტი.

## ბიოგრაფია 
ფერმწერი ოთარ შიუკაშვილი დაიბადა თბილისში. დაამთავრა სამხატვრო სასწავლებელი. 1945 წელს ჩაირიცხა თბილისის სამხატვრო აკადემიაში. ის იყო ერთადერთი სტუდენტი, რომელმაც დაიმსახურა სტალინის სტიპენდია. 1950 წელს დაამთავრა ასპირანტურა და დაიცვა სადოქტორო დისერტაცია. შემდეგ მუშაობა დაიწყო სამხატვრო აკადემიაში პროფესორის თანამდებობაზე. 1950 წლიდან მუშაობდა მხატვარ-მულტიპლიკატორად კინოსტუდია „ქართულ ფილმში“.

1957 წელს საცხოვრებლად გადავიდა მოსკოვში. ამავე წელს გახდა საბჭოთა კავშირის მხატვართა კავშირის წევრი. როგორც მხატვარმა იმუშავა „მოსფილმის“ ფილმებზე „ბორის გოდუნოვი“ და „რომეო და ჯულიეტა“.

1980 წელს, მეორე მეუღლესთან, პიანისტ ბელა შიუკაშვილთან ერთად წავიდა ემიგრაციაში ამერიკის შეერთებულ შტატებში, ცხოვრობდა ნიუ-იორკში, შემდეგ ვაშინგტონში.

ოთარ შიუკაშვილის შემოქმედება გამოირჩეოდა ჟანრობრივი მრავალფეროვნებით. ის ერთდროულად იყო იმპრესიონისტი და „სოცრეალიზმის“ ოსტატიც, ხატავდა პორტრეტებს, ნატურმორტებს, პეიზაჟებს, თეატრისა და კინოს დეკორაციის ესკიზებს. ხშირად მონაწილეობდა რესპუბლიკურ, საკავშირო და საერთაშორისო გამოფენებში: იტალია, გერმანია, ესპანეთი, ავსტრია და სხვა. მის მიერ შესრულებულმა ბალერინა გალინა ულანოვას პორტრეტმა გრანპრი მიიღო ვენის საერთაშორისო სამხატვრო გამოფენაზე. ამერიკაში მხატვრის არაერთი პერსონალური გამოფენა ჩატარდა. მის გამოფენებს მასპინძლობდნენ: ნიუ-იორკი, ჯერსი-სიტი, სტენფორდი, ალექსანდრია (ვაშინგტონის ძველი უბანი) და სხვა.

1986 წლის დეკემბერში დიდმა ჟურნალმა „სამყარო და მე“ (ვაშინგტონი) თავისი ფურცლების დიდი ნაწილი დაუთმო ქართველი მხატვრის შემოქმედებას. ამავე დროს გაიმართა მისი პერსონალური გამოფენა, ხოლო 1987 წლის იანვარში გაიხსნა პერსონალური გამოფენა ტაივანში.

ოთარ შიუკაშვილის მრავალი ნამუშევარი, ჯერ კიდევ ემიგრაციამდე, შეიძინა მოსკოვის, ლენინგრადისა და ვოლგოგრადის მუზეუმებმა. მხატვარი ძალიან პოპულარული გახდა ამერიკელ და ევროპელ კოლექციონერებში. მისი ნამუშევრები იყიდებოდა აუქციონებზე. გარდა კოლექციონერებისა, სურათებს დიდი ბანკები და ოფისებიც ყიდულობდნენ.

საქართველოში დაცულია მხატვრის მხოლოდ ერთი ნახატი. ეს არის მისი ქალიშვილის (პირველი ქორწინებიდან), ლალის პორტრეტი, რომელიც მან თბილისის მუზეუმს აჩუქა. 

მეორე ქორწინებაში შეეძინა ვაჟი, მიხეილი.

მხატვარი გარდაიცვალა ინსულტით როკვილში (მერილენდის შტატი). დაკრძალულია იქვე.

## ლიტერატურა
*გელაძე, ნ., ოთარ შიუკაშვილი // დროშა. - 1991, N1. - გვ. 15.
*ჩოხელი, გ., Otari Shiuk : Oil painting. - თბილისი : მინიატურა, 2024.

## რესურსები ინტერნეტში
*

კატეგორია:დაბადებული 20 იანვარი
კატეგორია:დაბადებული 1921
კატეგორია:გარდაცვლილი 13 მარტი
კატეგორია:გარდაცვლილი 1995
კატეგორია:ქართველი მხატვრები
კატეგორია:ქართველი ემიგრანტები
აბაშის მუნიციპალიტეტის სოფლების სია

300px|მინი|აბაშის მუნიციპალიტეტის მდებარეობა საქართველოს რუკაზე
აბაშის მუნიციპალიტეტი შედის სამეგრელო-ზემო სვანეთის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი.

მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად.

აბაშის მუნიციპალიტეტის შემადგენლობაში შედის 1 ქალაქი, 15 თემი და 35 სოფელი. აბაშის მუნიციპალიტეტის სოფლები ერთიანდებიან გეზათის, ზანათის, კეთილარის, მარნის, ნაესაკაოს, ნორიოს, ონტოფოს, პირველი მაისის, სამიქაოს, სეფიეთის, სუჯუნის, ტყვირის, ქოლობნის ძველი აბაშისა და წყემის ადმინისტრაციულ ერთეულებში.

აბაშის მუნიციპალიტეტის ფართობია 322.5 კმ² და 2014 წლის აღწერის მიხედვით მოსახლეობის რაოდენობა შეადგენს 22 341 კაცს, ხოლო სიმჭიდროვეა 69.3 კაცი. მუნიციპალიტეტის ცენტრია ქალაქი აბაშა. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის მარანი (1 153 ადამიანი), აბაშიდან ყველაზე დიდი მანძილით დაშორებულია სოფელი მაიდანი (16 კმ.).

## სოფლების სია
## რუკა
## სქოლიო
*
კატეგორია:სამეგრელო-ზემო სვანეთის მხარის მუნიციპალიტეტების სოფლების სია
დაუესის გეგმა

**დაუესის გეგმა―**ასე ეწოდება ანტანტის მიერ შექმნილ ექსპერტთა კომიტეტის გეგმას, რომლის მიზანიც იყო დაემუშავებინა საკითხი - მსოფლიო ომით ანტანტისათვის მიყენებული ზარალის ანაზღაურება გერმანიის მიერ. კომიტეტს თავმჯდომარეობდა გენერალი დაუესი. გეგმა ითვალისწინებს რამდენიმე ზომას.

## მიღებული ზომები 
# გერმანიის რკინის გზების გადაცემა კერძო საზოგადოებისათვის, რომელსაც ედება სარეპარაციო ვალი (11 მილიარდი მარკა 38 წლის განმავლობაში დასაფარად) 
# კერძო ქონების დაბეგვრა 5 მილიარდი მარკით,საობლიგაციო ვალის სახით
# საემისიო ბანკის შექმნა - გერმანიის მიერ ყოველწლიურად გადახდილი 2 1/2  მილიარდის გასანაწილებლად
# სესხის მიცემა გერმანიისათვის
# რურის დაუყონებლივი ევაკუაცია.

## წყაროები ინტერნეტში 
* “უცხო სიტყვათა ლექსიკონი”-ახლად შევსებულ-შესწორებული და გადამუშავებული. მესამე გამოცემა. ავტორი:იოსებ იმედაშვილი. პროფ. გ. ახვლედიანის, დ. ონიაშვილის და ე. ტატიშვილის რედაქციით. ტფილისი,გამოცემა სილ. თავართქილაძის,1928 წ. გვ.185.
დენზელ კარი

**დენზელ რეი დონ კარი** (ინგლ. *Denzel Rae Don Curry*; დ. 16 თებერვალი, 1995, მაიამი, ფლორიდა, აშშ) — ამერიკელი რეპერი. კარიმ რეპი მეექვსე კლასში დაიწყო, 2011 წელს მან 
თავისი პირველი მიქსტეიპი გამოუშვა (*King Remembered Underground Tape 1991–1995*). ეს მიქსტეიპი SpaceGhostPurrp-მა თავის სოციალურ მედიაში გააზიარა, რამაც კარის აღიარება მოუტანა და მის ჰიპ-ჰოპ კოლექტივ Raider Klan-ში გააწევრიანა.

კარიმ Raider Klan 2013 წელს დატოვა და ჯერ კიდევ სკოლაში სწავლის პერიოდში, იმავე წლის სექტემბერს, გამოუშვა დებიუტი სტუდიური ალბომი *Nostalgic 64*. მას შემდეგ მან გამოუშვა სამი EP: *32 Zel/Planet Shrooms* (2015), *13* (2017) და *Unlocked* (Kenny Beats-თან ერთად, 2020), ასევე ოთხი სტუდიური ალბომი: *Imperial* (2016), *Ta13oo* (2018), *Zuu* (2019) და *Melt My Eyez See Your Future* (2022). *Ta13oo*, *Zuu* და *Melt My Eyez* დებიუტი Billboard 200-ის 28-ე, 32-ე და 51-ე პოზიციებზე მოახდინეს, ხოლო *Melt My Eyez*-ის გაფართოებული ვერსიის გამოშვების შემდეგ იგი 17-ე ადგილზე დაბრუნდა. ორი წლის შემდეგ, კარიმ 2024 წლის 19 ივლისს გამოსული ალბომი *King of the Mischievous South, Vol. 2* გამოუშვა.

კარის ყველა პროექტმა კრიტიკოსების აღიარება დაიმსახურა. მსმენელები ხშირად ძაზს უსვამენ მის აგრესიულ რეპის სტილს, ენერგიულ შესრულებას, ლირიკულ ნიჭს და მრავალმხრივობას. ის თვლება SoundCloud რეპის ჟანრის ერთ-ერთ პიონერად.

## რესურსები ინტერნეტში
* დენზელის ბიოგრაფია
* ადრეული კარიერა
* spotify-ის გვერდი

## სქოლიო
კატეგორია:დაბადებული 1995
კატეგორია:დაბადებული 16 თებერვალი
კატეგორია:ამერიკელი რეპერები
კატეგორია:ცოცხალი ადამიანები
გიორგი გაბუნია (პოლიტიკოსი)

**გიორგი გაბუნია** (დ. 31 მაისი, 1986) — ქართველი პოლიტიკოსი, სამართალმცოდნე, პოლიტიკური პარტია „ქართული ოცნება — დემოკრატიული საქართველოს“ წევრი. 2024 წლის ნოემბრიდან არის საქართველოს XI მოწვევის პარლამენტი წევრი, კულტურის კომიტეტის თავმჯდომარე. 

## ბიოგრაფია
2014-2024 წლებში იყო სსიპ ა. ერქომაიშვილის სახელობის ფოლკლორის სახელმწიფო ცენტრის აღმასრულებელი დირექტორის მოადგილე. 2024 წლიდან დღემდე — საზოგადოება „ქართული“-ს დამფუძნებელი. 2022 წლიდან არის სსიპ საქართველოს სახელმწიფო კამერული გუნდის წევრი.

2018-2019 წლებში იყო სსიპ ქართული ხალხური სიმღერისა და ცეკვის სახელმწიფო აკადემიური ანსამბლ „რუსთავისა“ და სტუდია „მართვეს“ აღმასრულებელი დირექტორი. 2007-2013 წლებში იყო ადვოკატი. 2006 წლიდან დღემდე არის ანსამბლ „ბასიანის“ წევრი. ამავე წლიდან დღემდე არის ყოვლადწმინდა სამების საკათედრო ტაძრის საპატრიარქო გუნდის წევრი.

## რესურსები ინტერნეტში
*ბიოგრაფია parliament.ge

## სქოლიო
კატეგორია:ქართველი პოლიტიკოსები
კატეგორია:საქართველოს XI მოწვევის პარლამენტის წევრები
კატეგორია:ქართველი მუსიკოსები
კატეგორია:დაბადებული 31 მაისი
კატეგორია:დაბადებული 1986
კატეგორია:ცოცხალი ადამიანები
აბლანკე

**აბლანკე** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების გვადალახარის პროვინციის სენიორიო-დე-მოლინა-ალტო-ტახოს კომარკის შემადგენლობაში.  ფართობი — 51,40 კმ². მოსახლეობა — 55 კაცი (2019 წ.).

## იხილეთ აგრეთვე
* გვადალახარის მუნიციპალიტეტები

## რესურსები ინტერნეტში
* აბლანკეს მუნიციპალიტეტის ოფიციალური საიტი

## სქოლიო
კატეგორია:გვადალახარის მუნიციპალიტეტები
ნოდარ კაჭარავა

**ნოდარ კაჭარავა**

**ნოდარ კაჭარავა** (დ. 1934) – ქართველი მორაგბე, მწვრთნელი, საერთაშორისო კატეგორიის არბიტრი და ქართული რაგბის ერთ-ერთი პიონერი. თავისი კარიერის განმავლობაში მნიშვნელოვანი წვლილი შეიტანა ქართული რაგბის განვითარებაში, როგორც მოთამაშემ, მწვრთნელმა და არბიტრმა.

= ბიოგრაფია =

### ადრეული ცხოვრება 
ნოდარ კაჭარავა დაიბადა 1934 წელს, პედაგოგების ოჯახში. თავდაპირველად, იგი ხელბურთით იყო დაკავებული, მაგრამ 28 წლის ასაკში რაგბის თამაში დაიწყო. ამ სპორტის სიყვარულით მას პირველი თაობის ლეგენდარულმა ქართველმა მწვრთნელებმა, ოთარ დოღონაძემ და გივი მრელაშვილმა, აზიარეს.

### სარაგბო კარიერა 
კაჭარავამ სწრაფად დაიმკვიდრა ადგილი საქართველოს პოლიტექნიკური ინსტიტუტის გუნდში და თამაშობდა მარცხენა ფრთის პოზიციაზე. მოგვიანებით, საბჭოთა კავშირის ჩემპიონატებში თბილისის „დინამოს“ რიგებში ასპარეზობდა. მისი კარიერის განმავლობაში 8-ჯერ გახდა საქართველოს ჩემპიონი და 4-ჯერ საბჭოთა კავშირის „ცს“-ის გამარჯვებული.  

ასევე, კაჭარავამ სსრკ-ს პირველობაზე ორჯერ მოიპოვა საპრიზო ადგილები და გახდა ვერცხლისა და ბრინჯაოს მედლების მფლობელი.

### არბიტრის კარიერა  
32 წლის ასაკში კაჭარავამ დაასრულა აქტიური სპორტული კარიერა და დროებით ჭაბუკ მორაგბეებს წვრთნიდა. თუმცა, მალევე მთლიანად მსაჯობას მიუძღვნა თავი. 9 წლის განმავლობაში ხელმძღვანელობდა საქართველოს მორაგბეთა მსაჯთა კოლეგიას და აქტიურად მონაწილეობდა რესპუბლიკურ, საკავშირო და საერთაშორისო ტურნირებში.  

1976 წელს ნოდარ კაჭარავა გახდა საკავშირო კატეგორიის მსაჯი, ხოლო 1978 წელს ბორდოში (საფრანგეთი) რაგბის საერთაშორისო სემინარში მიიღო მონაწილეობა, რის შემდეგაც მას საერთაშორისო კატეგორიის არბიტრის წოდება მიენიჭა.  
### სხვა საქმიანობა და მემკვიდრეობა  
1977 წელს კაჭარავამ მონაწილეობა მიიღო თბილისში გამართულ მორაგბეთა საერთაშორისო ტურნირის ორგანიზებაში. გარდა სპორტული საქმიანობისა, ის აქტიურად ეწეოდა ლიტერატურულ მოღვაწეობას და გამოსცა ლექსებისა და ნოველების ორი კრებული.  

მისი სამშობლოს სიყვარული გამოიხატებოდა ისეთ დეტალებშიც, როგორიცაა საერთაშორისო ტურნირებში საქართველოს დასახელების აღნიშვნა, რაც იმ პერიოდის საბჭოთა რეალობაში იშვიათი და გაბედული ნაბიჯი იყო.

### პირადი ცხოვრება  
ნოდარ კაჭარავას ჰყავს ოთხი შვილი და ცხრა შვილიშვილი, თუმცა არც ერთს პროფესიულ დონეზე რაგბი არ უთამაშია, რასაც იგი დღემდე მტკივნეულად განიცდის.

### მემკვიდრეობა და აღიარება 
ნოდარ კაჭარავა ქართული რაგბის ერთ-ერთ გამორჩეულ ფიგურად რჩება. 2024 წლის 26 დეკემბერს მას 90 წელი შეუსრულდა, და საქართველოს რაგბის კავშირმა მისი ღვაწლი ოფიციალურად აღნიშნა.  
იხილეთ აქ
 
დღესაც კი, კაჭარავა აქტიურად მონაწილეობს ვეტერან მორაგბეთა საქმიანობაში და მხარში უდგას საქართველოს რაგბის კავშირს.
პროგრამისტების დღე

**პროგრამისტების დღე**, ასევე ცნობილი როგორც **პროგრამისტთა დღე** — საერთაშორისო პროფესიული დღე, რომელიც აღინიშნება ყოველი წლის 256-ე (თექვსმეტობით სისტემაში 100-ე, ან 28-ე) დღეს (13 სექტემბერს ჩვეულებრივ წლებში და 12 სექტემბერს ნაკიან წლებში).

რიცხვი 256 (28) შეირჩა იმიტომ, რომ ეს არის განსხვავებული მნიშვნელობების რაოდენობა, რომელიც შეიძლება წარმოდგენილი იყოს ერთი ბაიტით — მნიშვნელობა, რომელიც კარგად არის ცნობილი პროგრამისტებისთვის. 256 ასევე არის ორის უმაღლესი ხარისხი, რომელიც ნაკლებია 365-ზე, ანუ დღეების რაოდენობაზე ჩვეულებრივ წელიწადში.

## ოფიციალური აღიარება 
ეს კონკრეტული დღე შემოთავაზებული იყო ვალენტინ ბალტისა და მიხაილ ჩერვიაკოვის (ცნობილი როგორც htonus) მიერ, რომლებიც იყვნენ „Parallel Technologies“-ის (პროგრამული უზრუნველყოფის კომპანია) თანამშრომლები. ჯერ კიდევ 2002 წელს, მათ სცადეს ხელმოწერების შეგროვება პეტიციისთვის რუსეთის მთავრობისადმი, რათა ეს დღე ოფიციალურად ეღიარებინათ პროგრამისტის დღედ.

2009 წლის 24 ივლისს, რუსეთის კომუნიკაციებისა და მასმედიის სამინისტრომ გამოსცა აღმასრულებელი ბრძანების პროექტი ახალი პროფესიული დღესასწაულის, პროგრამისტის დღის შესახებ.

2009 წლის 11 სექტემბერს რუსეთის პრეზიდენტმა დიმიტრი მედვედევმა ხელი მოაწერა ბრძანებულებას.

## ჩინეთში პროგრამისტთა დღე 
ჩინეთში პროგრამისტთა დღეს განსხვავებული თარიღით ღნიშნავენ. ჩინეთში პროგრამისტის დღე აღინიშნება 24 ოქტომბერს, რაც უკვე მრავალი წელია დამკვიდრებულია.  ეს თარიღი შეირჩა იმიტომ, რომ მისი ჩაწერა ასევე შესაძლებელია როგორც 1024, რაც უდრის 2¹⁰-ს და შეესაბამება Ki ბინარულ პრეფიქსს. ეს ასევე არის მუდმივი თარიღი, მიუხედავად იმისა, ნაკიანი წელია თუ არა.

## სქოლიო
კატეგორია:კომპიუტერული კულტურა
აბრარ ჰიდოიათოვი

**აბრარ ჰიდოიათოვი** (; დ. 14 აგვისტო, 1900, ტაშკენტი — გ. 3 ოქტომბერი, 1958, იქვე) — უზბეკი საბჭოთა მსახიობი, სსრკ-ის სახელმწიფო არტისტი (1945). სკკპ წევრი (1922 წლიდან). 

1918 წლიდან მუშაობდა დასში, რომელსაც მ. უიღური ხელმძღვანელობდა (1919 წლიდან კ. მარქსის სახელობის დასი), 1924-1927 წლებში სწავლობდა მოსკოვის უზბეკურ სტუდიაში. 1927 წლიდან იყო უზბეკური დასის წამყვანი მსახიობი (ახლანდელი ჰამზას სახელობის თეატრი). 

როლები: ალიშერი (უიღუნისა და სულთანოვის „ალიშერ ნავოი“), არსლანი (იაშენის „ორი კომუნისტი“) გოროდნიჩი (გოგოლის „რევიზორი“), შვანდია (ტრენიოვის „ლიუბოვ იაროვაია“), გაი (პოგოდინის „ჩემი მეგობარი“), ჰამლეტი, ოტელო (შექსპირის „ჰამლეტი“, „ოტელო“) და სხვა. 

## ჯილდოები და მედლები
*სსრკ სახელმწიფო პრემია (1949). 

*ლენინის ორდენით, 2 სხვა ორდენითა და მედლებით.

## ლიტერატურა
კატეგორია:დაბადებული 14 აგვისტო
კატეგორია:დაბადებული 1900
კატეგორია:გარდაცვლილი 3 ოქტომბერი
კატეგორია:გარდაცვლილი 1958
კატეგორია:უზბეკი მსახიობები
კატეგორია:მსახიობები ანბანის მიხედვით
კასტრილიო-დე-ლა-რეინა

**კასტრილიო-დე-ლა-რეინა** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ბურგოსის პროვინციის სიერა-დე-ლა-დემანდის კომარკის შემადგენლობაში.  ფართობი — 14,45 კმ². მოსახლეობა — 176 კაცი (2020 წ.).

## იხილეთ აგრეთვე
* ბურგოსის მუნიციპალიტეტები

## რესურსები ინტერნეტში
* კასტრილიო-დე-ლა-რეინის მუნიციპალიტეტის ოფიციალური საიტი

## სქოლიო
კატეგორია:ბურგოსის მუნიციპალიტეტები
ტესა ტომპსონი

200px|მინი|ტესა ტომპსონი
**ტესა ლინი ტომპსონი** ( დ. 3 ოქტომბერი 1983) — ამერიკელი მსახიობი. თავისი პროფესიული კარიერა დაიწყო სანტა-მონიკას კოლეჯში სწავლისას ლოს-ანჯელესის ქალთა შექსპირის თეატრის კომპანიაში. მონაწილეობდა სპექტაკლებში: ტემპესტი, რომეო და ჯულიეტა. მისი წარმატება შედგა მთავარი როლებით ტინა მებრის დამოუკიდებელ დრამატულ ფილმში „მისისიპი წყევლაში“ (2009) და ტაილერ პერის ფილმში „ფერადი გოგონებისთვის“ (2010).

## რესურსები ინტერნეტში
კატეგორია:დაბადებული 3 ოქტომბერი
კატეგორია:დაბადებული 1983
კატეგორია:ამერიკელი ქალი მსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:ცოცხალი ადამიანები
ჩიავანა

ჩიავანა - ბრძენთაბრძენი და დიდი სიქველის მოქმედი ინდურ მითოლოგიაში. იგი იშვა მაშინ, როდესაც მისი დედა, პულომა ტყეში მიჰყავდა მის გამტაცებელს - ავსულ პულომანს. იგი უდროოდ გადმოვარდა დედის საშოდან, რის გამოც მას სახელად დაერქვა ჩიავანა, ანუ "გადმოვარდნილი". მან მოხუცებულობაში სიჭაბუკე დაიბრუნა აშვინებისა და მისი ერთგული ცოლის, სუქანიას წყალობით.

## მითი 
ერთხელ მეფე შარიატიმ ჩიავანა აირჩია თავის უზენაეს ქურუმად და მსხვერპლის შეწირვა დაავალა. ჩიავანამ სომა პირველად თავის მეგობარ აშვინებს მიართვა. ინდრამ, რომელსაც სძულდა აშვინები და არ მოსწონდა მათი სიახლოვე ადამიანებთან, მსხვერპლის შემწირველზე აღმართა თავისი ძლევამოსილი იარაღი - ვაჯრა, თუმცა ჩიავანამ თავისი სულიერი ძალისხმევით ღმერთების მეფეს აღმართული ხელი ჰაერში გაუქვავა და უძლურად დააშვებინა ძირს. მეტიც - მან ინდრას დასასჯელად თავისი გრძნეულებით შექმნა საზარელი ურჩხული. როდესაც ურჩხული პირს აღებდა, მისი ქვედა ყბა მიწას სწვდებოდა, ხოლო ზედა ყბა - ცას. ინდრასა და სხვა ღმერთებს შიშის ზარი დაეცათ. მაშინ ბრძენთაბრძენმა ჩიავანამ დაინდო ღმერთები, რომლებიც მბრძანებლის გარეშე რჩებოდნენ და უზარმაზარი ურჩხული არარაობად აქცია.

## სქოლიო 
კატეგორია:ინდური მითოლოგია
კატეგორია:მითოლოგია
კონსტანტინე აბდუშელიშვილი

**კონსტანტინე აბდუშელიშვილი** (დ. 11 მაისი, 1934, თბილისი — გ. 20 ნოემბერი, 1991) — ქართველი გეოგრაფი და გეოლოგი.

## ბიოგრაფია 
დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეოგრაფიის სპეციალობით 1961 წელს. 

1960 წლიდან მუშაობდა ჰიდრომეტეოროლოგიურ ინსტიტუტში ჯერ ლაბორანტად, შემდეგ უმცროს მეცნიერ თანამშრომლად, შემდეგ უფროს მეცნიერ თანამშრომლად და ბოლოს გლაციოლოგიის ლაბორატორიის გამგედ. გამოქვეყნებული აქვს 64 სამეცნიერო ნაშრომი, რომლებშიც მოცემულია ზვავების წარმოქმნის თავისებურებები, ტერიტორიის ზვავსაშიშროება, ზვავების ვერტიკალური განაწილება და გენეტიკური ტიპები, სხვადასხვა გენეზისის ზვავების წინასწარმეტყველებისა და ზვავსაწინააღმდეგო ღონისძიებების შემუშვების საკითხები, ზვავების რეჟიმი და გავრცელების თავისებურებები.

1970 წელს დაიცვა საკანდიდატო დისერტაციის თემა - „ამიერკავკასიისა და დაღესტნის ასსრ თოვლის ზვავები და ზოგიერთი ზვავის სახეობის პროგნოზის მეთოდი“.

## ლიტერატურა 
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბილისი, 2003, გვ. 15-16.

## რესურსები ინტერნეტში 
კატეგორია:დაბადებული 11 მაისი
კატეგორია:დაბადებული 1934
კატეგორია:გარდაცვლილი 20 ნოემბერი
კატეგორია:გარდაცვლილი 1991
კატეგორია:თბილისში დაბადებულები
კატეგორია:ქართველი გეოგრაფები
კატეგორია:ქართველი გეოლოგები
ზამთრის ოლიმპიური თამაშები 1984

1948 წლის ზამთრის ოლიმპიადა                    

1948 ზამთრის ოლიმპიადა,ოფიციალურად ცნობილი როგორც V ოლიმპიური ზამთრის თამაშები(ხშირად ცნობილი როგორც  სენტ-მორიც 1948)იყო მრავალსპორტული ზამთრის ღონისძიება, რომელიც გაიმართა 1948 წლის 30 იანვრიდა 8 თებერვლის ჩათვლით, შვეიცარიის სენტ-მორიცში.ეს თამაშები იყო პირველი მსოფლიო ომის შემდეგ ჩატარებული;გასული იყო თორმეტი წელი წინა ზამთრის თამაშებიდან,რომელიც გაიმართა 1936 წელს 

## სქოლიო
ენონი ბაბინგტონი

**ენტონი ბაბინგტონი**-
ენტონი ბაბინგტონი - დაიბადა 1561 წლის 24 ოქტომბერს, დერბიშირის საგრაფოში (ინგლისი), ძველი სათავადაზნაურო გვარის ოჯახში. იგი წარმოადგენდა ერთ-ერთ იმ ისტორიულ პიროვნებას,რომელიც უმთავრეს მონაწილეობას იღებდა "შენთქმულებაში", რომელიც მიზნად ისახავდა შოტლანდიისა და საფრანგეთის დედოფლისა და ინგლისის სამეფო ტახტის ერთ-ერთი უმთავრესი პრეცედენტის - მარიამ სტიუარტის, შეფილდის ციხიდან დახსნას და გარდა ამისა, ინგლისისა და ირლანდიის დედოფლის - ელისაბედ I-ის მკვლელობას. ენტონი ღრმად მორწმუნე კათოლიკე იყო და შეთქმულებაში ტომას მორგანთან, მარიამ სტიუართან და ესპანეთის მეფე ფილიპე II-სთან ერთად იყო ჩართული.
1586 წელს, მაშინ როდესაც მარიამი სტიუარტი ციხეში იყო,მან ენტონისთის - ემიას პაულეტას(ბრიტანელი დიპლომატი,სახელმწიფო მოხელე და მფარველი მარიამ სტიუარტისა), დიდი დახმარების გაწევის შედეგად,უმნიშვნელოვანესი, საიდუმლო წერილების გაგზავნა დაიწყო. აღნიშნულ წერილებში დაწვრილებით იყო მოხსენებული გეგმა შეთქმულებისა.თავდაპირველად მარიამ სტიუარტსა და ენტონი ბაბინგტონის მიმოწერის შესახებ,არავინ იცოდა.თუმცა მალევე ინგლისის დაზვერვის უფროსისა და "საიდუმლო საბჭოს" წევრის - ფრენსის უოლსინგემის დიდი მეცადინეობით ამოღებული იქნა რამდენიმე საიდუმლო წერილი.შესაბამისად აღნიშნული ინფორმაცია დაუყონებლივ მივიდა ელისაბედამდე. ინგლისის სამეფო კარს,ჰქონდა რა უტყუარი მტკიცებულებები "შეთქმულების" მონაწილეებზე,დაიწყო მათი დაპატიმრებები და დევნა.დააკავეს ენტონი ბაბინგტონიც,როგორც ერთ-ერთი მოთავე შეთქმულებისა და იგი გადაიყვანეს ტაუერის ცნობილ ციხეში.მალევე მას წარედგინა ბრალი და მიესაჯა სიკვდილით დასჯა.1586 წლის 20 სექტემბერს,ენტონი თავის 13 თანამზრახველთან ერთად სიკვდილით იქნა დასჯილი.მისი სხეულის საწილები კი ლონდოსის სხვადასხვა ნაწილებში იქნა გამოფენილი, იმის ნიშნად, რომ არავის აზრად არ მოსვლოდა სამეფო ხელისუფლების წინააღმდეგ წასვლა.აღნიშნული მოვლენებიდან ხუთ თვეში კი "ეშაფოტზე" აიყვანეს მარიამ სტიუარტიც.მისი და სხვა შეთქმულების უმთავრეს გამამტყუნებელ საბუთად,სწორედ ენტონი ბაბინგტონთან მიმოწერა და ამოღებული წერილები გახდა.აღსანიშნავია ის გარემოება,რომ მოგვიანებით,ინგლისის სამეფო კარის მიერ ამოღებული წერილები მარიამ სტიუარტისა და ენტონი ბაბინგტონისა,გამოქვეყნებული იქნა "Historishe Zeitschrift"-ში.
ფარმაკოთერაპია

**ფარმაკოთერაპია** ( და თერაპია) — წამლებით მკურნალობა. 

ფარმაკოთერაპია შეიძლება იყოს: **ეთიოტროპული** ( და ), როდესაც წამალი მოქმედებს უშუალოდ დაავადების მიზეზზე (მაგალითად, ინფექციური დაავადების მკურნალობა ანტიბიოტიკებით); **შენაცვლებითი**, როდესაც ფარმაკოთერაპიის დროს უკმარი, ფიზიოლოგიურად აქტიური ნივთიერებების ნაცვლად ორგანიზმში შეჰყავთ სხვადასხვა წამალი (მაგალითად: ჰორმონული პრეპარატები შინაგანი სეკრეციის ფუნქციის უკმარისობისას, B12 ვიტამინი პერნიციოზული ანემიის დროს); **პათოგენეზური**, როდესაც წამალი მოქმედებს დაავადების განვითარების მექანიზმზე (მაგალითად, გულის გლიკოზიდები გულის უკმარისობისას, ნიტროგლიცერინი სტენოკარდიის დროს); **სიმპტომური**, როდესაც საწამლე ნივთიერება მოქმედებს დაავადების ცალკეულ სიმპტომზე (მაგალითად ტკივილგამაყუჩებელი ან ხველების საწინააღმდეგო საშუალებანი) და სხვა. 

ფარმაკოთერაპიის განსაკუთრებული მიმართულებაა ინფექციურ დაავადებათა და სიმსივნეების ქიმიოთერაპია. ქიმიოთერაპიული საშუალებებისათვის დამახასიათებელია მათი არჩევითი და სპეციფიკური მოქმედება დაავადების მიზეზზე (უმარტივესები, მიკრობები, ვირუსები) ან სუბსტრატზე (სიმსივნური უჯრედები), მაგალითად, პენიცილინი არჩევითად აზიანებს ბაქტერიების ზედაპირულ გარსს რაც იწვევს ბაქტერიების დაღუპვას (ბაქტერიციდული მოქმედება); სულფანილამიდების ზეგავლენით ირღვევა ცილის სინთეზი, რასაც მოჰყვება ბაქტერიების გამრავლების შეფერხება (ბაქტერიოსტატიკური მოქმედება). ქიმიოთერაპიის მნიშვნელოვანი პრინციპია წამლის საკმარისი დოზით შეყვანა ზუსტად განსაზღვრულ პერიოდში სისხლსა და ქსოვილებში საჭირო კონცენტრაციის შესანარჩუნებლად. ანტიმიკრობული ან სიმსივნის საწინააღმდეგო ეფექტის გასაძლიერებლად ხშირად იყენებენ რამდენიმე პრეპარატს ერთდროულად. თანამედროვე საწამლე საშუალებებმა განაპირობა ის წარმატებები, რომლებიც მიღწეულია ტუბერკულოზის, პნევმონიის, ქუნთრუშის და სხვა ინფექციური დაავადებების წინააღმდეგ ბრძოლაში; ლიმფოგრანულომატოზის და სხვა სიმსივნური დაავადების დროს ციტოსტატიკური ნივთიერებების გამოყენებამ მკვეთრად გაახანგრძლივა ავადმყოფთა სიცოცხლე.

## ლიტერატურა
ეძიეთ ქალი (1982 წლის ფილმი)

**„ეძიეთ ქალი“** () — 1982 წლის საბჭოთა დეტექტიური, კომედიური სატელევიზიო ფილმი, რომლის რეჟისორია ალა სურიკოვა. ფილმი გადაღებულია ბრიტანელი დრამატურგის - ჯეკ პოპლუელის პიესის „მისის პფაიფერი აწარმოებს ძიებას“ ფრანგული ადაპტაციის მიხედვით.

სსრ კავშირში ფილმის საპრემიერო ჩვენება 1983 წლის 1 იანვარს გაიმართა ცენტრალური ტელევიზიით. შემდეგში კი არაერთხელ მოხდა განმეორებითი ჩვენება.

## სიუჟეტი
1982 წლის პარიზი. მეტრი როშეს სანოტარო კანტორაში საახალწლო სამზადისია. ამ დროს თავად მეტრი როშე შემოდის ოფისში და თავის კაბინეტში შესვლისას ისეთ რაიმეს აღმოაჩენს, რომ სასწრაფოდ უხეშად გაუშვებს თანამშრომლებს სახლებში. მეტრის მდივანი, ალისა პოსტიკი, არ ჩქარობს წასვლას, რადგან იმავე შენობაში ცხოვრობს, სადაც სანოტარო კანტორაა. ფეხის ხმის გაგონებაზე მიბრუნებული ალისა დაინახავს მეტრი როშე როგორ გამოდის კაბინეტიდან ბარბაცით და მაგიდაზე ეცემა, თანაც ზურგში დანა აქვს ჩაცემული. ალისა უგონოდ დაეცემა. გონზე მოსვლის შემდეგ პოლიციას გამოიძახებს. გამოძახებაზე მოსულ ინსპექტორ გრანდენს და მის თანაშემწეს ალისა თავისი გაუთვალისწინებელი ქმედებებით ეხმარება მკვლელობის გახსნაში.

## როლებში
* სოფიკო ჭიაურელი — ალისა („ლილი“) პოსტიკი, სანოტარო კანტორის მდივანი
* ლეონიდ კურავლიოვი — ანრი („რირი“) გრანდენი, კრიმინალური პოლიციის ინსპექტორი
* სერგეი იურსკი — მეტრი როშე, ნოტარიუსი, სანოტარო კანტორის მფლობელი
* ელენა სოლოვეი — კლარა როშე, მეტრ როშეს მეუღლე
* ალექსანდრე აბდულოვი — რობერ დე შარანსი, სანოტარო კანტორის კლერკი
* ლეონიდ იარმოლნიკი — მაქსიმენი, პოლიციელი, ინსპექტორ გრანდენის თანაშემწე
* ვლადიმერ ბასოვი — ჟაკ-პიერ ანტუანი, სანოტარო კანტორის კლიენტი
* ლუდმილა დმიტრიევა — სიუზანა ბრისარი, მეტრ როშეს პირადი მდივანი
* ელენა უკრაშჩიონოკი — ვირჯინია რენუარი, სანოტარო კანტორის მბეჭდავი
* ნინა ტერ-ოსიპიანი — მადამ ტაშარი, სანოტარო კანტორის კლიენტი

## რესურსები ინტერნეტში
კატეგორია:მოსფილმის ფილმები
კატეგორია:ფილმები ანბანის მიხედვით
კატეგორია:1982 წლის ფილმები
კატეგორია:ალა სურიკოვას ფილმები
კატეგორია:რუსულენოვანი ფილმები
კატეგორია:დეტექტიური ფილმები
კატეგორია:კომედიური ფილმები
ზემო ომარიშარა

**ზემო ომარიშარა** — სოფელი დასავლეთ საქართველოში, აფხაზეთის ავტონომიური რესპუბლიკის აჟარის მუნიციპალიტეტში (ომარიშარა-გვანდრის თემი).  მდებარეობს აფხაზეთის ქედის სამხრეთ კალთაზე, მდინარე საკენის (კოდორის მარცხენა შენაკადი) მარჯვენა მხარეს. ზღვის დონიდან 820 მეტრზე. გულრიფშიდან დაშორებულია 92 კილომეტრით.

## ეტიმოლოგია
XIX საუკუნის პირველი ნახევრის წყაროებში, რომლებიც აღწერენ დალის ხეობის ნომენკლატურას, სახელწოდება ომარიშარა არ არის მოხსენიებული. მას ახლახან გაჩენილ ტოპონიმებს მიაწერს გ. გიცბა. აფხაზური ფორმა **ომარიშარა** (*უმარიშარა*) შედგება სამი ნაწილისაგან: „ომარ“ (უმარ) - საკუთარი სამთავრო-სათავადაზნაურო სახელი, „ი“ (უ) - „მისი“ (მე-3 პირის მხოვლობითი ნაცვალსახელი) და „შარა“ (ა-შარა) - „კვეთა“, „ლიმიტი“, „საზღვარი“. სახელწოდება ომარიშარა, მეცნიერთა აზრით, XIX საუკუნის მეორე ნახევარში გაჩნდა და უკავშირდება თურქეთის არმიის მთავარსარდალს, ომარ-ფაშას სახელს, რომელიც აქ ცხოვრობდა XVIII საუკუნის ბოლოს. ომარ-ფაშა (ომერ-ფაშა) 1855 წელს 40 000 კაციანი თურქული არმიით შეიჭრა ქალაქ სოხუმში, შემდეგ კი დაიკავა მთელი კოდორის ხეობა, მდინარეების გვანდრასა და საკენის შესართავამდე. დაადგინა თავისი ჩრდილო-აღმოსავლეთი საზღვარი და მოგვიანებით, სულთნის ბრძანებით, თავისი ჯარით გადავიდა სამეგრელოში. სწორედ ამ ფაქტს უკავშირდება სახელწოდება ომარიშარა „ომარის ზღვარი“, „ომარის საზღვარი“.

## დემოგრაფია
2002 წლის აღწერის მონაცემებით სოფელში ცხოვრობს 121 ადამიანი.

## ლიტერატურა
## რესურსები ინტერნეტში
* აჟარის (ზემო აფხაზეთის) მუნიციპალიტეტის ოფიციალური საიტი 
* საქართველოს საკანონმდებლო მაცნე — აჟარის (ზემო აფხაზეთის) მუნიციპალიტეტის საკრებულოს დადგენილება №7

## სქოლიო
კატეგორია:აჟარის (ზემო აფხაზეთის) მუნიციპალიტეტის სოფლები
აძგარა

**აძგარა** *(**აცგარა**)* — სოფელი დასავლეთ საქართველოში, აფხაზეთის ავტონომიური რესპუბლიკის აჟარის მუნიციპალიტეტში. ჩხალთის ადმინისტრაციული ერთეული.

## გეოგრაფია
აძგარა მდებარეობს აფხაზეთის კავკასიონის სამხრეთ კალთაზე, მდინარე ჩხალთის (კოდორის მარჯვენა შენაკადი) მარცხენა მხარეს და აცაიშ-აცგარის (ჩხალთის მარცხენა შენაკადი) მარჯვენა მხარეს, აფხაზეთის ქედის სამხრეთ მთისწინეთში. ზღვის დონიდან 810 მეტრზე. გულრიფშიდან დაშორებულია 85 კილომეტრით.

## დემოგრაფია
2002 წლის აღწერის მონაცემებით სოფელში ცხოვრობს 56 ადამიანი.

## ლიტერატურა
## რესურსები ინტერნეტში
* აჟარის (ზემო აფხაზეთის) მუნიციპალიტეტის ოფიციალური საიტი 
* საქართველოს საკანონმდებლო მაცნე — აჟარის (ზემო აფხაზეთის) მუნიციპალიტეტის საკრებულოს დადგენილება №7

## სქოლიო
კატეგორია:აჟარის (ზემო აფხაზეთის) მუნიციპალიტეტის სოფლები
ცენტრალური აჟარა

**ცენტრალური აჟარა** — სოფელი დასავლეთ საქართველოში, აფხაზეთის ავტონომიური რესპუბლიკის აჟარის მუნიციპალიტეტში (აჟარის თემი). მდებარეობს აფხაზეთის კავკასიონის მთავარი ქედის სამხრეთ კალთაზე, მდინარე ხეცკვარის (კოდორის მარჯვენა შენაკადი) მარცხენა ნაპირას. ზღვის დონიდან 600 მეტრზე. გულრიფშიდან დაშორებულია 80 კილომეტრით.

## ეტიმოლოგია 
სახელწოდება **აჟარა** აფხაზური წარმოშობისაა და *„იფნარს“* ნიშნავს.

## რესურსები ინტერნეტში
* აჟარის (ზემო აფხაზეთის) მუნიციპალიტეტის ოფიციალური საიტი 
* საქართველოს საკანონმდებლო მაცნე — აჟარის (ზემო აფხაზეთის) მუნიციპალიტეტის საკრებულოს დადგენილება №7

## სქოლიო
კატეგორია:აჟარის (ზემო აფხაზეთის) მუნიციპალიტეტის სოფლები
გიორგი კრეიტანი

**გიორგი კრეიტანი** (ნამდვილი სახელი — *გიორგი ვლადიმერის ძე პოპოვი*; დ. 17 მაისი, 1900, სანქტ-პეტერბურგი, რუსეთის იმპერია — გ. 15 თებერვალი, 1951, თბილისი, საქართველოს სსრ) — ქართველი საბჭოთა პოეტი, ჟურნალისტი. სსრკ მწერალთა კავშირი, წევრი (1936 წლიდან).

## ბიოგრაფია
დაამთავრა თბილისის რეალური სასწავლებელი 1918 წელს.

ლექსების წერა დაიწყო 18 წლის ასაკში; 1921 წელს მენშევიკებმა დააპატიმრეს; ქუთაისის ციხეში დაწერილი მისი პირველი ლექსი დაიბეჭდა გაზეთში «Кавказская коммуна»; ძირითადად თბილისში ცხოვრობდა. 1924-1928 წლებში მსახურობდა ამიერკავკასიის საგანგებო კომიტეტის ჯარებში ჯერ სასაზღვრო დაცვის ჯარების სკოლაში პოლიტიკური საგნების მასწავლებლად, შემდეგ - სამეთაურო-პოლიტიკურ თანამდებობებზე; ამიერკავკასიის რაიკომის გადაწყვეტილებით დემობილიზებულ იქნა და ლიტერატურულ-ჟურნალისტურ საქმიანობას დაუბრუნდა; თანამშრომლობდა სხვადასხვა გაზეთებთან და ჟურნალებთან; 1936 წლიდან კითხულობდა ლექციებს და მოხსენებებს საერთაშორისო მდგომარეობის შესახებ; 1926 წელს, თბილისში გამოიცა მისი პირველი ლექსების კრებული; გამოსცა 14 წიგნი; მეორე მსოფლიო ომის დროს მუშაობდა მხატვრებთან ერთად პლაკატებსა და სააგიტაციო ფურცლებზე; 1945 წლამდე მისი ჟურნალისტური საქმიანობა ძირითადად თბილისში მიმდინარეობდა: იყო ჟურნალ «На рубеже Востока»-ს რედკოლეგიის წევრი; «Молодой рабочий»-ს პასუხიმგებელი მდივნის მოადგილე; 1935-1945 წლებში — გაზეთ «Заря Востока»-ს ლიტერატურისა და ხელოვნების განყოფილების უფროსი; «Партийная жизнь»-ის განყოფილების უფროსი; ხელმძღვანლობდა დამწყები რუსი პოეტებისა და მწერლების ჯგუფს; 1945 წელს გააგზავნეს ქ. ფრუნზეში, შემდეგ კენინსბერგში, იყო რესპუბლიკური გაზეთის «Советская Киргизия»-ს პასუხისმგებელი მდივნის მოადგილე, შემდეგ, საოლქო გაზეთის «Калининградская правда»-ს პასუხისმგებელი რედაქტორის მოვალეობის შემსრულებელი; 1947 წელს, ჯანმრთელობის მდგომარეობის გამო, დაბრუნდა თბილისში; 1947 წლიდან ხელმძღვანელობდა მწერალთა კავშირთან არსებულ ლიტერატურულ წრეს; 1948 წლიდან მუშაობდა გაზეთ «Большевистская путевка»-ს რედაქტორის მოადგილედ; 1950 წლიდან - გაზეთ «Большевитская Путевка»-ს პასუხისმგებელ რედაქტორად. 

## ჯილდოები და მედლები
მიღებული აქვს სახელმწიფო ჯილდოები.
*საპატიო ნიშნის ორდენი

## ბიბლიოგრაფია
*Стихи и поэмы (ავტორი). - Тбилиси, "Заря Востока", 1958. - 164с.
*მამები გვწერენ ფრონტიდან : ლექსი გიორგი კრეიტანისა (ავტორი). - თბილისი, ტექნიკა და შრომა-ს გამ-ბა, 1943. - 8გვ.
*ჩვენი საჩუქარი : ლექსი გიორგი კრეიტანისა (ავტორი). - თბილისი, ტექნიკა და შრომა-ს გამ-ბა, 1943. - 8გვ.
*ჩვენი მამები ომშია : ლექსი გ. კრეიტანისა (ავტორი). - თბილისი, ტექნიკა და შრომას გამ-ბა, 1942. - 8გვ.
*Человек на крыше : Вторая книга стихов (ავტორი). - Тифлис, Заккнига, 1928. - 91с.
*Маршрут жизни : Стихи (ავტორი). - Тифлис, Заря Востока, 1926. - 17с.

## ლიტერატურა
*წყარო: მწერალთა ავტობიოგრაფიები. წ. 2/გიორგი ლეონიძის სახ. ქართ. ლიტ. მუზეუმი/რედ.: თეა თვალავაძე. -თბ., 2013. -გვ.36-38; 

## რესურსები ინტერნეტში
*

## სქოლიო
კატეგორია:დაბადებული 17 მაისი
კატეგორია:დაბადებული 1900
კატეგორია:გარდაცვლილი 15 თებერვალი
კატეგორია:გარდაცვლილი 1951
კატეგორია:საბჭოთა პოეტები
კატეგორია:საბჭოთა ჟურნალისტები
კატეგორია:მწერლები ანბანის მიხედვით
რავნო

**რავნო** () — სოფელი და მუნიციპალიტეტი ჰერცეგოვინა-ნერეტვის კანტონში, ბოსნია და ჰერცეგოვინის ფედერაცია, ბოსნია და ჰერცეგოვინა. რავნო იყო დამოუკიდებელი მუნიციპალიტეტი 1963 წლამდე, სანამ არ გახდა ტრებინიეს მუნიციპალიტეტის ნაწილი. 1994 წელს საზღვარი შეიცვალა და რავნო კვლავ დამოუკიდებელ მუნიციპალიტეტად იქცა. თუმცა ამჯერად, ტრებინიეს მუნიციპალიტეტის სასაზღვრო მიწების ნაწილი რავნოს შემადგენლობაში შევიდა. როდესაც რავნომ მიიღო ყოფილი ტრებინიეს მუნიციპალიტეტის ნაწილი, მისი ფართობი გახდა 447 კმ². ეს დამატებული სასაზღვრო მიწები ცნობილი იყო როგორც „ტრავუნიის მარკები“ (ტრებინისკა კრაინა) და ძირითადად სერბებით იყო დასახლებული. დასახლება ივანიცას აქვს შეუზღუდავი ხედი ადრიატიკის ზღვაზე.

## ისტორია
რავნოზე პირველი თავდასხმა განხორციელდა 1991 წლის ოქტომბრის დასაწყისში იუგოსლავიის სახალხო არმიის (JNA) მიერ, რომელმაც გაანადგურა სოფელი დუბროვნიკზე თავდასხმისას ხორვატიის დამოუკიდებლობისთვის ომის დროს. თავდასხმის დროს სოფლიდან 24 ადამიანი დაიღუპა.

რავნომ კვლავ მძიმე ზარალი განიცადა ბოსნიის ომის დროს, როდესაც სოფლების უმეტესობა განადგურდა. რავნოს მიმდებარე ტერიტორია გამოიყენებოდა როგორც დერეფანი, საიდანაც მუდმივად ხდებოდა თავდასხმა ხორვატიის დუბროვნიკის ოლქზე.

## რესურსები ინტერნეტში
* http://www.rb-donjahercegovina.ba

## სქოლიო
კატეგორია:ჰერცეგოვინა-ნერეტვის კანტონის მუნიციპალიტეტები
სილიერუელო-დე-აბახო

**სილიერუელო-დე-აბახო** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ბურგოსის პროვინციის არლანსის კომარკის შემადგენლობაში.  ფართობი — 48 კმ². მოსახლეობა — 210 კაცი (2020 წ.).

## იხილეთ აგრეთვე
* ბურგოსის მუნიციპალიტეტები

## რესურსები ინტერნეტში
* სილიერუელო-დე-აბახოს მუნიციპალიტეტის ოფიციალური საიტი 

## სქოლიო
კატეგორია:ბურგოსის მუნიციპალიტეტები
აბია-დე-ლა-ობისპალია

**აბია-დე-ლა-ობისპალია** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების კუენკის პროვინციის სერანია-მედიის კომარკის შემადგენლობაში.  ფართობი — 68 კმ². მოსახლეობა — 61 კაცი (2020 წ.).

## იხილეთ აგრეთვე
* კუენკის მუნიციპალიტეტები

## რესურსები ინტერნეტში
* აბია-დე-ლა-ობისპალიის მუნიციპალიტეტის ოფიციალური საიტი 

## სქოლიო
კატეგორია:კუენკის მუნიციპალიტეტები
რევაზ ასათიანი

**რევაზ ასათიანი** (დ. 1 იანვარი, 1951, თბილისი) — ქართველი გამომგონებელი, ინჟინერი.

## ბიოგრაფია 
დაამთრა საქართველოს პოლიტექნიკური ინსტიტუტის სამშენებლო ფაკულტეტი, სამრეწველო და საქალაქო მშენებლობის სპეციალობით 1973 წელს.

უმაღლესი სასწავლებლის დამთავრების შემდეგ მუშაობა დაიწყო სახელმწიფო საპროექტო ინსტიტუტ „საქქალაქმშენსახპროექტში“ ინჟინერ-კონსტრუქტორად; მუშაობდა საქართველოს მეცნიერებათა აკადემიის კ. ზავრიევის სახელობის სამშენებლო მექანიკისა და სეისმომედეგობის სამეცნიერო-კვლევით ინსტიტუტში უფროს ინჟინრად; წლების განმავლობაში მუშაობდა საქართველოს პროფკავშირების კურორტების მართვის რესპუბლიკური საბჭოს საპროექტო და სამშენებლო-სარემონტო გაერთიანების უფროსად; მისი მონაწილეობითა და ხელმძღვანელობით დაპროექტებულ იქნა, აშენდა და რეკონსტრუქცია ჩაუტარდა რიგ საკურორტო დანიშნულების ობიექტებს, მათ შორის: დასასვენებელ სახლებს „ლიკანს“ და „მთის ხეობას“ ქ. ბორჯომში, საკონცერტო დარბაზებს ქ. წყალტუბოსა და დ. ლიკანში, სანატორიუმ „უწერასა“ და დასასვენებელ სახლ „ჯავას“, №2, №5 და №6 აბაზანებს ქ. წყალტუბოში და სანატორიუმ „ახტალას“ დაბა ახტალაში; განხორციელდა კურორტების მართვის რესპუბლიკური საბჭოს არქიტექტორული ფორმებისა და მხატვრული გაფორმების კომბინატის მშენებლობა; არის 2 გამოგონებისა და სამეცნიერო შრომების ავტორი.

## ჯილდოები 
*2022 - თბილისის საპატიო მოქალაქე
*საქართველოს სახელმწიფო პრემია
*ღირსების ორდენი

## ლიტერატურა 
* საქართველოს არქიტექტორთა და მშენებელთა ენციკლოპედია, წიგნი 2, თბ., 2021, გვ. 51.

## რესურსები ინტერნეტში 
კატეგორია:დაბადებული 1 იანვარი
კატეგორია:დაბადებული 1951
კატეგორია:თბილისში დაბადებულები
კატეგორია:ქართველი გამომგონებლები
კატეგორია:ქართველი ინჟინრები
ქვემო ზიმა

**ქვემო ზიმა** — სოფელი დასავლეთ საქართველოში, აფხაზეთის ავტონომიური რესპუბლიკის აჟარის მუნიციპალიტეტში (ჩხალთის თემი). მდებარეობს მდინარე კოდორის ხეობაში, მდინარე ზიმას (კოდორის მარჯვენა შენაკადი) მარჯვენა მხარეს. ზღვის დონიდან 640 მეტრზე. გულრიფშიდან დაშორებულია 74 კილომეტრით.

## ეტიმოლოგია 
სახელწოდება **ზიმა** ქართული წარმომავლობისაა, სვანურად *„ზომას“* ნიშნავს.

## დემოგრაფია
2002 წლის აღწერის მონაცემებით სოფელში ცხოვრობს 34 ადამიანი.

## ისტორია
ტერმინი ზიმა პირველად XIX საუკუნის 30-იანი წლებში ფიქსირდება წყაროებში (ა. ნორდმანი). 1930 წელს აჟარის სასოფლო საბჭოში შედიოდა.

## ლიტერატურა
## რესურსები ინტერნეტში
* აჟარის (ზემო აფხაზეთის) მუნიციპალიტეტის ოფიციალური საიტი 
* საქართველოს საკანონმდებლო მაცნე — აჟარის (ზემო აფხაზეთის) მუნიციპალიტეტის საკრებულოს დადგენილება №7

## სქოლიო
კატეგორია:აჟარის (ზემო აფხაზეთის) მუნიციპალიტეტის სოფლები